Diari Oficial de la Generalitat Valenciana


Sumari del DOGV 4366, del 28-10-2002 (2002/11074)

RESOLUCIÓ de 8 d'octubre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni singular per a l'any 2002 del Protocol General de col·laboració subscrit pel Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Benestar Social).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4366

Data del DOGV
:   28-10-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/11417


Data del document
:   08-10-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * cooperació administrativa
    * administració central
    * toxicomania

RESOLUCIÓ de 8 d'octubre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni singular per a l'any 2002 del Protocol General de col·laboració subscrit pel Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Benestar Social). [2002/X11039]
  
Subscrit, després de la tramitació prèvia reglamentària, entre el Ministeri de l'Interior i la Generalitat Valenciana, el 31 de juliol de 2002, un Conveni singular per a l'any 2002 del Protocol General de col·laboració subscrit pel Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Benestar Social), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0644/2002, i que figura com a annex d'aquesta resolució.
  
València, 8 d'octubre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni singular per a l'any 2002 del protocol general de col·laboració subscrit pel Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Benestar Social)
  
Madrid, 31 de juliol de 2002
  
Reunits
  
D'una part, el senyor D. Ángel Acebes Paniagüa, ministre de l'Interior, en representació del Govern de la Nació, exercitant la competència delegada d'acord amb el que establix l'apartat 8 de l'Acord del Consell de Ministres de 2 de març de 1990, en la redacció donada per Acord d'este mateix òrgan de 3 de juliol de 1998 sobre competències per a establir convenis de col·laboració amb les comunitats autònomes (BOE de 16 de juliol de 1998), d'acord amb el que establix l'article 6 de la Llei 30/1992, de 26 de novembre.
  
D'una altra, el senyor Rafael Blasco Castany, conseller de Benestar Social de la Comunitat Autònoma Valenciana, degudament facultat per a este acte per la Llei 5/1983, de 30 de desembre, de la Generalitat Valenciana, de Govern Valencià, modificada per la Llei 1/2002, de la Generalitat Valenciana i mitjançant Acord del Consell de data 11 de juny de 2002.
  
Exposen
  
Que el Ministeri de l'Interior i la Conselleria de Benestar Social de la Comunitat Autònoma Valenciana van subscriure un Protocol general de col·laboració, de data 20 de setembre de 1999, en matèria de drogodependències, que establix que els programes en què es concrete la col·laboració entre la Taula de Coordinació d'Adjudicacions i la Conselleria de Benestar Social de la dita Comunitat Autònoma en el citat Protocol general s'establiran en un conveni específic anual, en virtut de tot això,
  
ACORDEN
  
Primer. Que l'actuació de la Conselleria de Benestar Social de la Comunitat Valenciana l'any 2002 es concretarà en el desenvolupament del programa:
  
- Programa de prevenció escolar: Educació Secundària Obligatòria i
  
Educació Primària Obligatòria 200.000,00 euros
  
Segon. Que la Delegació del Govern per al Pla Nacional sobre Drogues finançarà la realització d'este programa, segons la resolució de la Taula de Coordinació d'Adjudicacions, amb un total de 200.000,00 euros, a càrrec del concepte 09.37.196-H.120, que a tal fi ha sigut dotat amb crèdits provinents del Fons de béns decomissats per tràfic de drogues i altres delictes relacionats.
  
Tercer. Que durant el primer trimestre del pròxim exercici, la Conselleria de Benestar Social de la Comunitat Autònoma Valenciana trametrà a la Taula de Coordinació d'Adjudicacions un informe final i d'avaluació del desenvolupament del programa i un certificat detallat del gasto efectuat en la seua execució.
  
Quart. Que la vigència d'este conveni s'estendrà des del dia de la seua firma fins al 31 de desembre del 2002.
  
Cinqué. Que en el desplegament i aplicació d'este conveni valdrà allò que establix el Protocol general de col·laboració subscrit per ambdues parts.
  
Perquè conste allò que s'ha acordat, es firma en dos exemplars al lloc i en la data amunt indicats.
  
El conseller de Benestar Social
  
RAFAEL BLASCO CASTANY
  
El ministre de l'Interior